બનાસકાંઠા જિલ્લાની સરહદે આવેલાં પવિત્ર યાત્રાધામ ઢીમામાં કેનાલોમાં પાણી બંધ કરવામાં આવતાં જ ગ્રામજનો પીવાનાં પાણી માટે આમતેમ વલખાં મારી રહ્યાં છે.ઢીમામાં ૧૦,૦૦૦ની જનસંખ્યા છે. ગામમાં પીવાનાં પાણીનો કાયમી સ્તોત્ર નથી.માત્રને માત્ર નર્મદા કેનાલો પર જ આધારિત છે. ગામની મહિલાઓને પીવાનાં પાણીનાં કૂવાઓ પરથી પાણી ભરવું પડે છે.ત્યારે રાજ્ય સરકાર દ્વારા પીવાનાં પાણીનાં કાયમી ધોરણે મુશ્કેલીઓ દૂર થાય તે માટે બે નવીન બોરવેલ બનાવવાની ગ્રામજનોની માંગ ઉઠી છે. લોકોને એક બે કિલોમીટર દૂરથી પીવાનું પાણી ઉપાડીને લાવવું પડે છે.